Chan Santokhi
<s>Chandrikapersad "Chan" Santokhi (sarnami: चंद्रिकापेर्साद सांतोखी; ; ; Lelydorp, 3. veljače 1959.), surinamski političar i bivši policajac koji od 16. srpnja 2020. godine obnaša dužnost desetog predsjednika Surinama.</s><s>Nakon pobjede na izborima 2020. godine, Santokhi je bio jedini kandidat za predsjednika te je jednoglasno izabran za tu funkciju.</s><s>Zbog činjenice da je izabran za vrijeme pandemije COVID-a 19, njegova je inauguracija bila zatvorena za javnost.</s>

<s>Santokhi je rođen u Lelydorpu 1959. godine u Indo-Surinamskoj obitelji kao najmlađe od devetro djece.</s><s>Njegov je otac radio u luci u Paramaribu, dok mu je majka radila u trgovini u Lelydorpu.</s><s>Nakon maturiranja u Paramaribu, dobio je stipendiju za studij u Nizozemskoj, te je od 1978. do 1982. studirao na Nizozemskoj policijskoj akademiji u Apeldoornu.</s><s>Nakon završenij studija, u rujnu 1982. godine vratio se u Surinam i zaposlio u policiji.</s><s>S 23 je godine već radio kao inspektor, a 1989. godine postao je šef nacionalnog odjela za istrage, da bi već dvije godine kasnije postao načelnik policije.</s><s>Godine 2005. postao je Ministar pravosuđa i policije, a njegov je mandat obilježio vrlo strog pristup zakonu i redu te borba protiv svih oblika kriminala, a posebice trgovine drogom.</s><s>Zbog strogoće u pristupu, Dési Bouterse dao mu je nadimak "šerif".</s>

<s>Kao ministar, Santokhi he prevdovio istragu za zloglasna Decembarska ubojstva, u kojoj je glavni osumnjičenik bio Bouterse.</s><s>Zbog medijske popraćenosti tih događaja, došlo je do oštrog javnog sukoba između Boutersea i Santokhija, koji je kulminirao Bouterseovim optužbama da je Santokhi povezan s narko kartelima; Santokhi ga je tužio za klevetu i dobio, nakon čega je Bouterse objavio javnu ispriku.</s><s>Godine 2019., donesena je i pravomoćna presuda za Decembarska ubojstva, u sklopu koje je Bouterse osuđen na 20 godina zatvora.</s><s>Godine 2010., Santokhi se kandidrao na općim izborima te je bio izabran za predsjedničkog kandidata VHP-a, ali je izgubio od Boutersea u utrci za predsjednika Surinama.</s><s>Nastavio se baviti politikom te je 2020. godine pobijedio u utrci za predsjednika, dok je njegov potpredsjednički kandidat bio Ronnie Brunswijk.</s><s>U prvoj godini mandata, u rujnu 2021. godine, Santokhi je posjetio Nizozemsku, postavši tako prvi predsjednik Surinama od 2008. godine koji je posjetio Nizozemsku; tadašnji nizozemski premijer Mark Rutte nazvao je taj posjet "povijesnim".</s>

<s>Reference</s>

<s>Vanjske veze</s>

<s>Chan Santokhi's Facebook page
 Chan Santokhi's Twitteraccount</s>

<s>Surinamski političari
Predsjednici Surinama
Policajci</s>

